smcproject/ml-wiki-sentences huggingface dataset:
ലാംബെർട്ട് നിർദ്ദേശിച്ച വ്യവസ്ഥകൾ, യുദ്ധമൊഴിവാക്കാൻവേണ്ടി, ബർമാരാജാവ് സമ്മതിച്ചു.
റംഗൂൺ ഗവർണറെ മാറ്റി, പുതിയ ഗവർണറെ നിയമിച്ചു.
എന്നാൽ ചില ഇംഗ്ലീഷ് നാവികോദ്യോഗസ്ഥൻമാരെ പുതിയ ഗവർണർ കൂടിക്കാഴ്ച നടത്താൻ സമ്മതിച്ചില്ല എന്ന കാരണംപറഞ്ഞ് ലാംബെർട്ട് റംഗൂൺ തുറമുഖത്തെ ഉപരോധിച്ചു; ഒരു ബർമീസ് കപ്പൽ പിടിച്ചെടുക്കുകയും ചെയ്തു.
1852 ഏപ്രിൽ 1-ഓടുകൂടി നഷ്ടപരിഹാരമായി ഒരു ലക്ഷം പവൻ ബർമാക്കാർ നൽകണമെന്നുള്ള ലാംബെർട്ടിന്റെ അന്ത്യശാസനം തിരസ്കരിച്ചതോടെ രണ്ടാം ആംഗ്ലോ-ബർമീസ് യുദ്ധം ആരംഭിച്ചു.
ജനറൽ ഗോഡ്വിന്റെയും അഡ്മിറൽ ഓസ്റ്റന്റെയും നേതൃത്വത്തിൽ ബ്രിട്ടീഷ് പട്ടാളം റംഗൂണിലെത്തി; മർതബാൻ കീഴടക്കി.
റംഗൂണിലെ പ്രസിദ്ധ പഗോഡ ബ്രിട്ടീഷ് സൈന്യം നശിപ്പിച്ചു; ബസ്സീനും കീഴടക്കി.
ഡൽഹൗസി നേരിട്ട് 1852 സെപ്റ്റംബറിൽ-ൽ റംഗൂണിലെത്തി.
ഒക്ടോബറിൽ പ്രോമും, നവംബർ -ൽ പെഗുവും കീഴടക്കി.
1852 ഡിസംബർ 20-ന് ഡൽഹൗസി ഒരു വിളംബരം മൂലം, ലോവർ ബർമ (പെഗു) ബ്രിട്ടീഷിന്ത്യയോടു ചേർത്തു; അതോടെ ബംഗാൾ ഉൾക്കടലിന്റെ പൂർണമായ അധീശത്വം ബ്രിട്ടീഷുകാർക്കു ലഭിച്ചു.
പുതിയതായി ലഭിച്ച പ്രദേശത്തിന്റെ ചുമതല മേജർ ആർതർ ഫെയറിനെ ഏല്പിച്ചു.
മൂന്നാം യുദ്ധം (1886)
രണ്ടു യുദ്ധങ്ങളിലുണ്ടായ പരാജയം ബർമാക്കാരുടെ മനസ്സിൽ ആഴമായ മുറിവുകൾ ഉണ്ടാക്കി.
പെഗുവിന്റെ നഷ്ടം അവർക്കു വിശിഷ്യ അന്നത്തെ രാജാവായ മിൻഡോന് (Mindon) അസഹനീയമായിരുന്നു.
ബ്രിട്ടീഷ് റസിഡന്റിന്റെ പെരുമാറ്റം, ബ്രിട്ടീഷ്കാരോടുള്ള പക അവരിൽ വർധിക്കാൻ കാരണമായി.
മിൻഡോനിന്റെ പിൻഗാമിയായ തീബാ രാജാവ് ബ്രിട്ടീഷുകാർ​ക്കെതിരെ ഫ്രഞ്ചുകാരുടെ സഹായം തേടുകയും നാട്ടിൽ പ്രവർത്തനം നടത്താൻ അവരെ അനുവദിക്കുകയും ചെയ്തു.
1855-ൽ തീബാരാജാവ് ഫ്രാൻസുമായി ഒരു വ്യാപാര ഉടമ്പടിയിൽ ഒപ്പുവച്ചു.
അതോടുകൂടിത്തന്നെ അദ്ദേഹം ബ്രിട്ടീഷുകാരുടെ വ്യാപാരതാത്പര്യങ്ങളെയും അവരുമായുണ്ടാക്കിയ വ്യാപാരക്കരാറുകളെയും (1884-88) അവഗണിക്കുകയും ചെയ്തു.
വൈസ്രോയിയായ ഡഫറിൻ ഇതിനെത്തുടർന്ന് ഇംഗ്ലീഷുകാരൊഴിച്ചുള്ള എല്ലാ വിദേശീയ ശക്തികളെയും ബർമയിൽനിന്നും പുറത്താക്കാനും ഒരു ഇംഗ്ലീഷ് റസിഡന്റിനെ മാൻഡലേയിൽ പാർപ്പിക്കാനും നിർദ്ദേശിച്ചു.
ബ്രിട്ടീഷ് താത്പര്യങ്ങൾക്കനുകൂലമായി ബർമയുടെ വിദേശനയം രൂപവത്കരിക്കുവാനും ഡഫറിൻപ്രഭു ആവശ്യപ്പെട്ടു.
1885 നവംബർ 9-ന് ഡഫറിൻപ്രഭുവിന്റെ നിർദ്ദേശങ്ങൾ നിരാകരിക്കപ്പെട്ടതുമൂലം ഇംഗ്ലീഷുകാർ യുദ്ധം പ്രഖ്യാപിച്ചു.
ബ്രിട്ടീഷ് സൈന്യം 1885 നവംബറിൽ ഉത്തരബർമ കീഴടക്കി; രണ്ടാഴ്ചകൊണ്ട് ബ്രിട്ടീഷ് നാവികസേന തലസ്ഥാനമായ മാൻഡലേ പിടിച്ചടക്കി.
തീബാരാജാവ് ഇംഗ്ലീഷുകാർക്ക് നിരുപാധികം കീഴടങ്ങി.
1886-ൽ തീബാരാജാവിനെ ഇന്ത്യയിലേക്കയയ്ക്കുകയും ഉത്തരബർമ ബ്രിട്ടീഷ് ആധിപത്യത്തിൽ കൊണ്ടുവരികയും ചെയ്തു.
ഇതോടുകൂടി ബർമ മുഴുവൻ ഒരു ലെഫ്റ്റനന്റ് ഗവർണറുടെ നിയന്ത്രണത്തിലായി.
പുറംകണ്ണികൾ http://www.britannica.com/EBchecked/topic/24993/Anglo-Burmese-Wars http://burmalibrary.org/docs3/karenmuseum-01/History/anglo_burmese_wars.htm http://www.historyofwar.org/articles/wars_angloburma1.html http://www.warandgamemsw.com/blog/568433-the-first-anglo-burmese-war-of-18241826-overview/%5Bപ്രവർത്തിക്കാത്ത+കണ്ണി%5D http://www.facebook.com/pages/Second-Anglo-Burmese-War/132048120164165 http://encyclopedia2.thefreedictionary.com/Anglo-Burmese+Wars കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആംഗ്ലോ-ബർമീസ് യുദ്ധങ്ങൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആംഗ്ലോ-മൈസൂർ യുദ്ധങ്ങൾ ഇംഗ്ലീഷ് വിലാസം https://ml.wikipedia.org/wiki/Anglo-Mysore_Wars ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2007 ഡിസംബർ) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
1976 - ൽ ഹൈദർ അലി മാർത്താസിന്റെ പടത്തലവൻ.
ബ്രിട്ടീഷ് ഇന്ത്യക്കെതിരെയുള്ള യുദ്ധത്തിൽ പടത്തലവൻ.
(ഫ്രഞ്ച് ചിത്രം)
പതിനെട്ടാം നൂറ്റാണ്ടിന്റെ അവസാന മൂന്നു ദശാബ്ദങ്ങളിൽ മൈസൂർ രാജ്യവും ബ്രിട്ടീഷ് ഈസ്റ്റ് ഇന്ത്യാ കമ്പനിയും (പ്രധാനമായും മദ്രാസ് പ്രസിഡൻസി ) തമ്മിൽ നടന്ന യുദ്ധങ്ങളുടെ ഒരു പരമ്പരയാണ് ആംഗ്ലോ-മൈസൂർ യുദ്ധങ്ങൾ എന്ന പേരിൽ അറിയപ്പെടുന്നത്.
ഇതിൽ നാലാമത്തെ യുദ്ധം ഹൈദർ അലിയുടെയും അദ്ദേഹത്തിൻറെ മകൻ ടിപ്പു സുൽത്താന്റെയും രാജ ഭരണത്തിനു അന്ത്യം കുറിച്ചു.
ടിപ്പു സുൽത്താൻ നാലാമത്തെ യുദ്ധത്തിൽ 1799-ൽ കൊല്ലപ്പെട്ടു.
ബ്രിട്ടീഷ് അനുകൂല സഖ്യകക്ഷികൾക്കിടയിൽ മൈസൂർ രാജ്യം വിഭജിച്ചു നൽകുകയും ചെയ്തു.
യുദ്ധങ്ങൾ ഒന്നാം ആംഗ്ലോ-മൈസൂർ യുദ്ധം
ഒന്നാം ആംഗ്ലോ-മൈസൂർ യുദ്ധത്തിൽ ഹൈദർ അലി, "മറാഠർ, ഹൈദ്രബാദ് നിസാം , ബ്രിട്ടീഷുകാർ " എന്നിവരുടെ സഖ്യസേനയ്ക്കുമേൽ കനത്ത പരാജയങ്ങൾ ഏൽപ്പിച്ചു.
ഈ യുദ്ധത്തിന്റെ ഫലമായി മൈസൂർ രാജ്യം വടക്കോട്ട് വലിയ ഭൂവിഭാഗങ്ങൾ പിടിച്ചടക്കി.
രണ്ടാം ആംഗ്ലോ-മൈസൂർ യുദ്ധം
ടിപ്പുസുൽത്താൻ ഒരു ശക്തനും ധീരനുമായ സൈനിക നേതാവായി ഉയർന്നുവരുന്നതിനു വേദിയായി.
മൈസൂർ ഭടന്മാർ കിഴക്കുനിന്നുള്ള ബ്രിട്ടീഷ് സൈന്യങ്ങളെ തോൽപ്പിച്ചു, വടക്കുനിന്നുള്ള മറാത്ത -ഹൈദ്രബാദ് ആക്രമണത്തെ തുരത്തി, തെക്കുള്ള ഭൂഭാഗങ്ങൾ പിടിച്ചടക്കി.
മൂന്നാം ആംഗ്ലോ-മൈസൂർ യുദ്ധം
മൂന്നാം ആംഗ്ലോ-മൈസൂർ യുദ്ധത്തിൽ മൈസൂരിനെ നാലു ഭാഗത്തുനിന്നും ശത്രുക്കൾ ആക്രമിച്ചു.
തെക്കേ ഇന്ത്യയിലെ നാട്ടുരാജാക്കന്മാർ ഒന്നിച്ച് മൈസൂരിനെ തെക്കുനിന്നും ആക്രമിച്ചു, മറാഠർ വടക്കുനിന്നും പടിഞ്ഞാറുനിന്നും ആക്രമിച്ചു, ബ്രിട്ടീഷുകാരും നിസാമും കിഴക്കുനിന്നും ആക്രമിച്ചു.
ആദ്യം പരാജയങ്ങൾ ഏറ്റുവാങ്ങിയെങ്കിലും മൈസൂർ രാജ്യം ഈ ആക്രമണങ്ങളെ തുരത്തി.
എങ്കിലും ടിപ്പുവിനു ബ്രിട്ടീഷുകാരുമായി ഒരു ഉടമ്പടി ഒപ്പുവെയ്ക്കേണ്ടി വന്നു.
ഈ ഉടമ്പടിയിലാണ് ടിപ്പുവിന് മലബാർ നഷ്ടമായത്.
നാലാം ആംഗ്ലോ-മൈസൂർ യുദ്ധം
മൈസൂർ സാമ്രാജ്യത്തിന്റെ പതനത്തിനു സാക്ഷ്യം വഹിച്ചു.
മൈസൂർ വീണ്ടും നാലു വശത്തുനിന്നും ആക്രമിക്കപ്പെട്ടു.
ടിപ്പുവിന്റെ സൈന്യത്തിന്റെ നാലിരട്ടി സൈനികർ എതിർ ചേരിയിൽ ഉണ്ടായിരുന്നു.
ടിപ്പുവിന് 35,000 ഭടന്മാർ ഉണ്ടായിരുന്നപ്പോൾ ബ്രിട്ടീഷുകാർക്കു മാത്രം 60,000 ഭടന്മാർ ഉണ്ടായിരുന്നു.
ഹൈദ്രബാദ് നിസാമും മറാഠരും വടക്കുനിന്നും ആക്രമിച്ചു.
ടിപ്പു പരാജയം മുൻപിൽ കണ്ടിട്ടും അവസാനം വരെ പോരാടാൻ തീരുമാനിച്ചു.
സഖ്യകക്ഷികളുടെ 150,000 ഭടന്മാർക്ക് ആഴ്ച്ചകളോളം പോരാടിയിട്ടും ടിപ്പുവിന്റെ സൈന്യത്തെ പരാജയപ്പെടുത്താനായില്ല.
ഇതിൽ പിന്നെ ബ്രിട്ടീഷുകാർ ടിപ്പുവിന്റെ ഏറ്റവും വിശ്വസ്തരായ രണ്ടു മന്ത്രിമാരെ - മിർ സാദിക്കിനെയും ദിവാൻ പുർനയ്യയെയും കൂറുമാറ്റാൻ ശ്രമിച്ചു.
ടിപ്പുവിനെതിരെ പുർനയ്യയെ കൂറുമാറ്റാനുള്ള ശ്രമങ്ങൾ പരാജയപ്പെട്ടു, എങ്കിലും ടിപ്പുവിനെ ചതിക്കാൻ മിർ സാദിക്കിനെ  പ്രേരിപ്പിക്കുന്നതിൽ ബ്രിട്ടീഷുകാർ വിജയിച്ചു.
മിർ സാദിക്കിന്റെ ചതിയെത്തുടർന്ന് ബ്രിട്ടീഷുകാർ ശ്രീരംഗപട്ടണം കോട്ടയിൽ  ആക്രമിച്ചു കയറി.
ടിപ്പു യുദ്ധം ചെയ്ത് ധീരമായി മരിച്ചു.
നാലു ശത്രുക്കളെയെങ്കിലും ടിപ്പു ഒറ്റയ്ക്ക് കൊന്നെങ്കിലും ബ്രിട്ടീഷ് വെടിയുണ്ടകൾ കൊണ്ട് ടിപ്പു മരിച്ചു.
മൈസൂർ രാജ്യത്തിന്റെ ഭൂരിഭാഗം ഭൂമിയും ബ്രിട്ടീഷുകാർ പിടിച്ചെടുത്തു.
ബാക്കി ഹൈദ്രബാദ് നിസാമിനും മറാഠർക്കും നൽകി.
ഒരു ചെറിയ ഭാഗം വൊഡയാർ രാജകുടുംബത്തിലെ രാജാവിനു നൽകി.
1947-ൽ മൈസൂർ രാജ്യം ഇന്ത്യൻ യൂണിയനിൽ കൂട്ടിച്ചേർക്കുന്നതു വരെ വഡയാർ രാജവംശം മൈസൂർ രാജ്യം ഭരിച്ചു.
കിഴക്കേ ഇന്ത്യയിൽ പ്ലാസ്സി യുദ്ധം(1757) , ബക്സാർ യുദ്ധം (1764) എന്നിവ ബ്രിട്ടീഷ് ആധിപത്യം ഉറപ്പിച്ചെങ്കിൽ ആംഗ്ലോ-മൈസൂർ യുദ്ധങ്ങളും (1766-1799) ആംഗ്ലോ-മറാത്ത യുദ്ധങ്ങളും (1775-1818) തെക്കേ ഏഷ്യയിൽ  ബ്രിട്ടീഷ് ആധിപത്യം ഉറപ്പിച്ചു, ഇവ ഇന്ത്യയിൽ ബ്രിട്ടീഷ് സാമ്രാജ്യത്തിന്റെ സ്ഥാപനത്തിനു കാരണമായി.
എങ്കിലും ഒറ്റപ്പെട്ട സിഖ് , അഫ്ഗാൻ ബർമീസ് പ്രതിരോധങ്ങൾ 1880-കൾ വരെ നീണ്ടുനിന്നു.
ഒന്നും രണ്ടും ആംഗ്ലോ മൈസൂർ യുദ്ധങ്ങൾ.
മൂന്നാം ആംഗ്ലോ-മൈസൂർ യുദ്ധം .
ടിപ്പു സുൽത്താൻ വിവിധ ശക്തികൾക്കു വിട്ടുകൊടുത്ത പ്രദേശങ്ങളുടെ 1794-ലെ ഭൂപടം.
നാലാം ആംഗ്ലോ-മൈസൂർ യുദ്ധം അവലംബം Bhagwan S. Gidwani, The Sword of Tipu Sultan.
ISBN:9788129114754
ആംഗ്ലോ സാക്‌സൺ ക്രോണിക്കിൾ ഇംഗ്ലീഷ് വിലാസം https://ml.wikipedia.org/wiki/Anglo_saxon_chronicle The initial page of the Peterborough Chronicle
അഞ്ചാം ശതകം  മുതൽ   1154 വരെയുള്ള ഇംഗ്ലണ്ടിന്റെ ചരിത്രമടങ്ങുന്ന രേഖയാണ് ആംഗ്ലോ സാക്‌സൺ ക്രോണിക്കിൾ എന്നറിയപ്പെടുന്നത്.
890-നും 1155-നുമിടയിൽ ഈ രേഖയുടെ വിവിധ ഭാഗങ്ങൾ തയ്യാറാക്കപ്പെട്ടു.
സന്യാസാശ്രമങ്ങളിലെ കുറിപ്പുകൾ, കുടുംബപരവും സഭാസംബന്ധവുമായ രേഖകൾ (ഉദാ. ബീഡിന്റെ എക്ലീസിയാസ്റ്റിക്കൽ ഹിസ്റ്ററി ഒഫ് ദ ഇംഗ്ലിഷ് നേഷൻ) എന്നിവയെ അടിസ്ഥാനമാക്കിയാണ് ഇവ രചിച്ചത്.
ആൽഫ്രഡ് രാജാ(849-899)വിന്റെ മേൽനോട്ടത്തിൽ തയ്യാറാക്കിത്തുടങ്ങി.
ആംഗ്ലോ സാക്‌സൺ ആക്രമണം മുതൽ 1154 ൽ സ്റ്റീഫൻ രാജാവ് സ്ഥാനമൊഴിയുന്നതുവരെയുള്ള ഇംഗ്ലണ്ടിന്റെ സമഗ്രചരിത്രം ഈ ഗ്രന്ഥശേഖരത്തിലുണ്ട്.
ഇംഗ്ലീഷിലാണ് ഇത് എഴുതിയിട്ടുള്ളത്.
ക്രോണിക്കിളിന്റെ ഏഴു കൈയെഴുത്തു പ്രതികൾ ഇപ്പോഴുണ്ട് അവലംബം പുറtത്തേക്കുള്ള കണ്ണികൾ The Anglo-Saxon Chronicle at Project Gutenberg – Public domain copy.
The Chronicle from The Cambridge History of English and American Literature , Volume I, 1907–21.
ആംഗ്ലോ-ഫ്രഞ്ച് സൗഹൃദധാരണ ഇംഗ്ലീഷ് വിലാസം https://ml.wikipedia.org/wiki/Entente_cordiale ഫ്രാൻസിന്റെയു ബ്രിട്ടന്റെയു സ്കൗട്ടുകൾ അവരുടെ പതാകയുമേന്തി പരസ്പരം ഹസ്തദാനം ചെയ്യുന്നു
ഗ്രേറ്റ്ബ്രിട്ടനും ഫ്രാൻസും തമ്മിലുണ്ടായിരുന്ന രൂക്ഷമായ അഭിപ്രായവ്യത്യാസങ്ങളും ശത്രുതയും അവസാനിപ്പിച്ച സൗഹൃദധാരണയാണ് ആംഗ്ലോ-ഫ്രഞ്ച് സൗഹൃദധാരണ .
1904 ഏപ്രിൽ 8-ന് ഇരുരാജ്യങ്ങളുടെയും പ്രതിനിധികൾ ചേർന്ന് ഒപ്പുവച്ച ഈ കരാറിന്റെ ഫലമായി ബ്രിട്ടനും ഫ്രാൻസും തമ്മിൽ രമ്യതയിലായി.
പശ്ചിമാഫ്രിക്ക , മഡഗാസ്കർ , ന്യൂഹെബ്രിഡീസ് എന്നീ പ്രദേശങ്ങളിലെ ഭരണത്തിലും, ന്യൂഫൗണ്ട്ലൻഡിലെ മത്സ്യബന്ധനാവകാശത്തിലുള്ള തർക്കങ്ങളിലും ഒരു ഒത്തുതീർപ്പുണ്ടാക്കാൻ ഇരുരാജ്യക്കാർക്കും ഇതുമൂലം സാധിച്ചു.
ഈജിപ്തിൽ ബ്രിട്ടൻ സ്വതന്ത്രനയം സ്വീകരിക്കുന്നതിൽ ഫ്രാൻസിനുണ്ടായിരുന്ന എതിർപ്പുകൾ ഇതോടെ അവസാനിച്ചു.
അതുപോലെ, മൊറോക്കോയിൽ ഫ്രാൻസിന് ഇഷ്ടമുള്ള നടപടികൾ സ്വീകരിക്കുവാൻ ഗ്രേറ്റ് ബ്രിട്ടനും സ്വാതന്ത്ര്യം നൽകി.
പക്ഷേ, മൊറോക്കോയിൽ കോട്ടകൊത്തളങ്ങൾ പണികഴിപ്പിക്കാനുള്ള അവകാശം ഫ്രാൻസിനു നൽകിയില്ല.
ബ്രിട്ടീഷ് കോളനിയായിരുന്ന ജിബ്രാൾട്ടറിന്റെ സുരക്ഷിതത്വത്തിന് അതു ഹാനികരമായിരിക്കുമെന്നു ഗ്രേറ്റ് ബ്രിട്ടൻ കരുതി.
സുഡാനിലെ ഫഷോഡ പട്ടണത്തിൻമേലുള്ള അവകാശത്തർക്കം ഗ്രേറ്റ് ബ്രിട്ടനും ഫ്രാൻസും തമ്മിൽ ഒരു യുദ്ധം ഉണ്ടാകാൻ വഴിയൊരുക്കി (1898).
ഫ്രാൻസിന്റെ ശക്തിഹീനതകൊണ്ട് യുദ്ധംകൂടാതെതന്നെ ഗ്രേറ്റ്ബ്രിട്ടൻ ഈ തർക്കത്തിൽ വിജയിക്കയാണുണ്ടായത്.
എന്നാൽ 1904-ലെ കരാറോടുകൂടി ഇരു രാജ്യങ്ങളും തമ്മിൽ ഇതു സംബന്ധിച്ചുണ്ടായിരുന്ന സംഘർഷാവസ്ഥയും അവസാനിച്ചു.
1903 ആഗസ്റ്റിൽ ആരംഭിച്ച സൗഹാർദസംഭാഷണങ്ങളിൽ ഗ്രേറ്റ് ബ്രിട്ടനെ പ്രതിനിധാനം ചെയ്തു ലാൻസ്ഡൗൺ പ്രഭുവും ക്രോമർ പ്രഭുവും (1841-1917) പങ്കെടുത്തു; ഫ്രാൻസിന്റെ പ്രതിനിധികൾ തിയോഫിൽ ദെൽകാസെ (1852-1923), പോൾ കാംബോൺ (1843-1924) എന്നിവരായിരുന്നു.
പുറംകണ്ണികൾ http://www.britannica.com/EBchecked/topic/188822/Entente-Cordiale http://www.firstworldwar.com/source/ententecordiale1904.htm കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആംഗ്ലോ-ഫ്രഞ്ച് സൗഹൃദധാരണ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആംഗ്ലോ-ഹിന്ദു നിയമം
സ്വാതന്ത്ര്യപൂർവ്വ ഇന്ത്യയിൽ ബ്രിട്ടീഷ് ഭരണകാലത്ത് വികസിച്ചുവന്ന ഹിന്ദു നിയമങ്ങളുടെ പേരാണ് ആംഗ്ലോ‌-ഹിന്ദു നിയമം .
കോടതി വ്യവഹാരങ്ങളിലൂടെയും വ്യാഖ്യാനങ്ങളിലൂടെയുമാണ് ഇത് രൂപപ്പെട്ടുവന്നത്.
1772-ലാണ് ആംഗ്ലോ-ഹിന്ദു നിയമത്തിന്റെ ക്രോഡീകരണമാരംഭിക്കുന്നത് .
പുരാതന ഇന്ത്യൻ ഗ്രന്ഥങ്ങളുടെ വിവർത്തനങ്ങളും കോടതി നിയോഗിച്ചിരുന്ന പണ്ഡിറ്റുകളുടെ വ്യാഖ്യാനങ്ങളുമായിരുന്നു നിയമങ്ങളുടെ അടിസ്ഥാനം .
മുസ്‌ലിംകൾക്കിടയിലെ വ്യവഹാരങ്ങൾക്കായി ആംഗ്ലോ-മുസ്‌ലിം നിയമവും നിലനിന്നിരുന്നു.
1864-ൽ കോടതിയിലെ ഖാദിമാരുടെയും പണ്ഡിറ്റുകളുടെയും അപ്രമാദിത്തം അവസാനിച്ചതോടെ നിയമങ്ങൾ ക്രോഡീകരിച്ച് പരിഷ്കരിച്ച് കോടതി നടപടികൾക്കായി ഉപയോഗിക്കാൻ ആരംഭിച്ചു .
1828 മുതൽ 1947 വരെ ആംഗ്ലോ-ഹിന്ദു നിയമം നിലനിൽക്കുകയും പരിഷ്കരിക്കപ്പെട്ടു വരികയും ചെയ്തു .
പതിനെട്ടാം നൂറ്റാണ്ടിൽ മുഗൾ ചക്രവർത്തിയുടെ ഏജന്റായി ആരംഭിച്ച ബ്രിട്ടീഷ് ഈസ്റ്റ് ഇന്ത്യാ കമ്പനി താമസിയാതെ ഇന്ത്യയിലെ രാഷ്ട്രീയവും , ഭരണപരവുമായ അധികാരങ്ങൾ ഏറ്റെടുത്തു.
നിയമനിർമ്മാണം, നീതിനിർവ്വഹണം തുടങ്ങിയ ഉത്തരവാദിത്തങ്ങൾ കയ്യിലെടുത്ത അവർ പരമാവധി വിവിധ നാട്ടുരാജ്യങ്ങളിലെ മധ്യവർത്തികളെ കൂട്ടുപിടിച്ച് സംഘർഷാന്തരീക്ഷമൊഴിവാക്കിയാണ് മുന്നോട്ട് നീങ്ങിയത്.
അവരുടെ ഉപദേശപ്രകാരം തന്മയത്വത്തോടെയാണ് കമ്പനിയുടെ അധികാരപ്രയോഗങ്ങൾ നടന്നത് .
തങ്ങൾക്ക് മുൻപ് നിലവിലിരുന്ന നിയമങ്ങളെ പത്തൊൻപതാം നൂറ്റാണ്ടിന്റെ അവസാനം വരെയും അവർ നിലനിൽക്കാനനുവദിച്ചു .
അനന്തരാവകാശം, പിന്തുടർച്ച, വിവാഹം, ജാതി, മറ്റു മതസംബന്ധിയായ കാര്യങ്ങളും സ്ഥാപനങ്ങളും എന്നിവ സംബന്ധിച്ച എല്ലാ വ്യവഹാരങ്ങളിലും മുസ്‌ലിംകൾക്ക് ഖുർആനിക നിയമങ്ങൾ ബാധകമായിരിക്കും.
ജെന്റൂസിന് (ഹിന്ദുക്കൾക്ക്) ശാസ്ത്ര അടിസ്ഥാനമാക്കിയാണ് വിധികൾ നടപ്പാക്കുക.
Warren Hastings August 15, 1772
ഇന്ത്യയിലെ മുസ്‌ലിംകൾക്ക് ഔറംഗസേബിന്റെ നിർദ്ദേശപ്രകാരം എഴുതപ്പെട്ട അൽ ഹിദായ, ഫതാവാ എ ആലംഗീരി എന്നിവ പ്രകാരം മുസ്‌ലിം നിയമങ്ങൾ ഏകദേശം ക്രോഡീകൃതമായിരുന്നു.
എന്നാൽ മറ്റു സമുദായങ്ങൾക്ക് ഇത്തരം ക്രോഡീകൃത നിയമങ്ങൾ ഉണ്ടായിരുന്നില്ല.
ബ്രിട്ടീഷ് കൊളോണിയൽ ഉദ്യോഗസ്ഥർ ഭരണാവശ്യങ്ങൾക്കായി ഹിന്ദു നിയമങ്ങൾ ക്രോഡീകരിക്കാനാരംഭിച്ചു .
1772 മുതൽ 1828 വരെ നീണ്ട ആദ്യഘട്ടത്തിൽ മുസ്‌ലിം നിയമങ്ങളുടെ ചട്ടക്കൂടിനനുസരിച്ച് ഇവ ശേഖരിക്കാനാരംഭിച്ചു .
ബ്രിട്ടീഷ് പണ്ഡിതരായ സർ വില്യം ജോൺസ് ഹെൻറി തോമസ് കോൾബ്രൂക്ക്, സതർലാൻഡ് , ബോറോഡൈലെ എന്നിവരടങ്ങുന്ന സംഘം ഇതിന് നേതൃത്വം നൽകി.
ഇതോടൊപ്പം മുസ്‌ലിം ഖാദിമാരെ പോലെ പണ്ഡിറ്റുകളെയും ബ്രിട്ടീഷ് ന്യായാധിപരുടെ സഹായികളായി നിയമിച്ചു തുടങ്ങി .
ക്രിസ്ത്യൻ മിഷനറിമാരുടെ പ്രസിദ്ധീകരണങ്ങളിലൂടെയും മറ്റു വ്യക്തികളുടെ വിവരണങ്ങളിലൂടെയും ബ്രിട്ടനിൽ ഇന്ത്യൻ അവസ്ഥകൾക്ക് കാര്യമായ കവറേജ് ലഭിച്ചതോടെ 1828-ൽ ഇന്ത്യയിലെ ഗവർണർ ജനറലായെത്തിയ വില്ല്യം ബെന്റിക്ക് ഒരു ഏകീകൃത നിയമാവലിക്ക് ശ്രമങ്ങൾ നടത്തി .
തുടർന്ന് 1848-ൽ ഗവർണർ ജനറലായി എത്തിയ ഡൽഹൗസി പ്രഭു ഇതേ പാതയിൽ തന്നെ മുന്നോട്ടുനീങ്ങി.
നിയമം എല്ലാ പൗരന്മാർക്കും ഒരുപോലെ ആയിരിക്കുമെന്ന് അദ്ദേഹം പ്രസ്താവിച്ചു.
വിധവാവിവാഹം, മതപരിവർത്തനം, വിൽപത്രം വഴിയുള്ള അനന്തരാവകാശം എന്നിവക്ക് അനുമതി നൽകുന്ന തരത്തിൽ നിയമങ്ങൾ വന്നു .
നിയമത്തിന്റെ ഉറവിടമായി ഫത്‌വകളെ അവലംബിക്കുന്ന രീതി 1832-ലാണ് ബ്രിട്ടീഷ് ഇന്ത്യൻ ഭരണകൂടം അവസാനിപ്പിച്ചു .
ക്രിമിനൽ നിയമങ്ങൾ ഏകീകരിച്ചുകൊണ്ട് 1835-ൽ ഒരു ക്രിമിനൽ കോഡിന് തുടക്കം കുറിച്ചു.
ഹിന്ദു-മുസ്‌ലിം നിയമങ്ങളിൽ നിന്നുള്ള നിയമങ്ങളുടെ ഒരു സങ്കരമായിരുന്നു ഈ കോഡ് .
ഹിന്ദുക്കൾക്കിടയിലെ പരിഷ്കരണവാദികൾ ഇവയെ സ്വാഗതം ചെയ്തു.
എന്നാൽ മുസ്‌ലിംകൾക്കിടയിൽ നിലനിന്ന മതനിയമങ്ങൾ റദ്ദുചെയ്യപ്പെട്ടത് അസംതൃപ്തിക്ക് ഇടവരുത്തുകയും ബ്രിട്ടീഷുകാർക്കെതിരായ 1857-ലെ സൈനികകലാപത്തിന് ഇടയാക്കിയ കാരണങ്ങളിലൊന്നായി പ്രവർത്തിക്കുകയും ചെയ്തു .
ഈസ്റ്റ് ഇന്ത്യാ കമ്പനി പിരിച്ചുവിട്ടതോടെ 1864-ൽ ബ്രിട്ടീഷ് സാമ്രാജ്യത്തോട് ഇന്ത്യൻ ഭൂപ്രദേശങ്ങൾ ചേർക്കപ്പെട്ടതോടെ ആംഗ്ലോ-ഹിന്ദു നിയമം അതിന്റെ രണ്ടാം ഘട്ടത്തിലെത്തുകയായിരുന്നു.
ഈ ഘട്ടം 1947-ൽ ഇന്ത്യ സ്വാതന്ത്ര്യം നേടുന്നത് വരെ നിലനിന്നു.
ഈ ഘട്ടത്തിൽ മുഫ്തിമാരെയും പണ്ഡിറ്റുകളെയും ആശ്രയിക്കുന്നത് കുറച്ചുകൊണ്ടുവന്ന ഭരണകൂടം ക്രിമിനൽ നിയമങ്ങളിൽ ക്രോഡീകരണം നടന്നതോടെ ഹിന്ദു-മുസ്‌ലിം നിയമങ്ങളിലെ ക്രിമിനൽ നിയമങ്ങൾ റദ്ദുചെയ്യുകയായിരുന്നു.
1864-ൽ ഇന്ത്യയ്ക്കായി ഒരു സാർവത്രിക ക്രിമിനൽ കോഡ് സ്വീകരിക്കപ്പെട്ടു.
1882-ൽ വ്യാപാര-വ്യവഹാരങ്ങൾക്കായി നിയമങ്ങൾ നിലവിൽ വന്നതോടെ ഹിന്ദു-മുസ്‌ലിം നിയമങ്ങൾ വ്യക്തിനിയമങ്ങളിൽ പരിമിതപ്പെട്ടു .
ആംഗ്ലോ-ഹിന്ദു വ്യക്തി നിയമത്തിൽ ഹിന്ദുക്കൾക്ക് പുറമെ സിഖുകാർ, ബുദ്ധമതക്കാർ, ജൈനർ എന്നിവരെയും കൂടി ഉൾപ്പെടുത്തുകയും ചെയ്തു .
റോമൻ കത്തോലിക്കർ ഒഴികെയുള്ള മറ്റു ക്രിസ്ത്യാനികൾക്കായി 1872-ൽ തന്നെ ഇന്ത്യൻ ക്രിസ്ത്യൻ വിവാഹനിയമങ്ങൾ നടപ്പാക്കപ്പെട്ടിരുന്നു .
ആംഗ്ലർ മത്സ്യം ഇംഗ്ലീഷ് വിലാസം https://ml.wikipedia.org/wiki/Anglerfish
ലോഫിഫോമിസ് മത്സ്യവർഗത്തിലെ അംഗമാണ് ആംഗ്ലർ മത്സ്യം .
ഈ വർഗത്തിൽ 90-ഓളം സ്പീഷീസുണ്ട്.
ഇരപിടിയൻമാരായ ആഴക്കടൽ മത്സ്യങ്ങളാണിവ.
ജലോപരിതലത്തിൽനിന്നും 500 - 2000 മീറ്റർ വരെ ആഴത്തിൽ ഇവ കാണപ്പെടുന്നു.
കറുത്ത കടൽ പിശാച് എന്നാണ് ഇവ അറിയപ്പെടുന്നത്.
ഇവയിലെ ഒരു സ്പീഷിസ് ബ്രിട്ടീഷ് കടലോരത്തോടടുത്തുള്ള ആഴം കുറഞ്ഞ ഭാഗങ്ങളിൽ കാണപ്പെടുന്നുണ്ട്.
ആംഗ്ലർ മത്സ്യം
ലോഫിഫോമിസ് വർഗത്തിലെ മിക്ക മത്സ്യങ്ങളെയും ആംഗ്ലർ മത്സ്യങ്ങളെന്നു പറയാറുണ്ടെങ്കിലും ലോഫിഡെ കുടുംബത്തിലെ ഗൂസ്‌മത്സ്യങ്ങളിലെ ലോഫിയസ് പിസ്ക്കറ്റോറിയസ് എന്ന ഇനമാണ് ആംഗ്ലർ മത്സ്യം എന്ന പേരിൽ അറിയപ്പെടുന്നത്.
വടക്കേ അമേരിക്കയുടെയും യൂറോപ്പിന്റെയും തീരങ്ങളിൽ ഇവ സമൃദ്ധിയായി കാണപ്പെടുന്നു.
നീണ്ട വായും നീണ്ടു പുറകോട്ടു വളഞ്ഞ പല്ലുകളും വലിയ പരന്ന തലയും ഇവയുടെ പ്രത്യേകതകളാണ്.
പുറകോട്ടു വളഞ്ഞിരിക്കുന്ന പല്ലുകൾ വായ്ക്കുള്ളിൽ അകപ്പെടുന്ന ഇര രക്ഷപ്പെടാതിരിക്കാൻ സഹായിക്കുന്നു.
പരന്ന ശരീരമുള്ള ഈ മത്സ്യങ്ങൾ കടലിന്റെ അടിത്തട്ടിൽ നിലംപറ്റി കിടക്കുന്നതു കാരണം ശത്രുക്കൾക്ക് ഇവയെ വേഗം തിരിച്ചറിയാൻ കഴിയുകയില്ല.
കടലിന്റെ അടിത്തട്ടിൽ യുഗ്മപത്രങ്ങളുടെ സഹായത്തോടെ നടക്കുവാനും ഇവയ്ക്കു കഴിവുണ്ട്.
മുൻപൃഷ്ഠപത്രം ഒരു ചൂണ്ടക്കമ്പുപോലെ രൂപാന്തരപ്പെട്ടിരിക്കുന്നു.
ഇതിന്റെ ആദ്യത്തെ മൂന്നു മുള്ളുകൾ നീണ്ടവയാണ്.
ഇവയിൽ ഏറ്റവും നീളംകൂടിയ ഒന്നാമത്തെ മുള്ളിനു മാത്രം സ്വതന്ത്രമായി ചലിക്കാൻ കഴിവുണ്ട്.
മുകളിലേക്കു തള്ളിനില്ക്കുന്ന ഒരു കൊളുത്തു പോലെയാണിതു കാണപ്പെടുന്നത്; ഇതിനൊരു ചർമാവരണമുണ്ട് .
സ്വയംപ്രകാശനശക്തിയുള്ള ഈ പൃഷ്ഠപത്രം ചലിപ്പിച്ച് മറ്റു മത്സ്യങ്ങളെവരെ വിഴുങ്ങുവാൻ ഇവയെ സഹായിക്കുന്നു.
ആംഗ്ലർ മത്സ്യങ്ങളിൽ ആൺമത്സ്യം പെൺമത്സ്യത്തിൻമേൽ പരജീവനസ്വഭാവം പ്രദർശിപ്പിക്കുന്നു.
ആൺമത്സ്യം താരതമ്യേന വളരെ ചെറിയതാണ്.
ജീവിതചക്രത്തിന്റെ ആദ്യഘട്ടങ്ങളിൽത്തന്നെ ആൺമത്സ്യം പെൺമത്സ്യത്തിനു മുകളിൽ ഏതാണ്ട് സ്ഥിരമായിത്തന്നെ പറ്റിപ്പിടിക്കുന്നു.
ഇവതമ്മിൽ ജൈവബന്ധവും പുലർത്തുന്നുണ്ട്.
ആൺമത്സ്യത്തിനു പോഷകവസ്തുക്കൾ പെൺമത്സ്യത്തിൽനിന്നു ലഭിക്കുന്നു.
ആഴിയുടെ അടിത്തട്ടിൽ കഴിയുന്ന ഈ മത്സ്യങ്ങൾക്ക് ഇരുട്ടിൽ ഇണയെ കണ്ടെത്തുന്ന ബദ്ധപ്പാട് ഒഴിവാക്കാനുള്ള ഒരു ക്രമീകരണമാവാം ഇതെന്നു കരുതപ്പെടുന്നു.
ആംഗ്ലർ മത്സ്യം പൂർണവളർച്ചയെത്തുമ്പോൾ ഉദ്ദേശം 2 മീറ്റർ നീളംവരും.
അണ്ഡൗഘം ഒരു സുതാര്യജലാറ്റിനപാളിയുടെ രൂപത്തിലുള്ളതാണ്.
ഉദ്ദേശം മുക്കാൽ മീറ്റർ മുതൽ ഒരു മീറ്റർ വരെ വീതിയും 8-10 മീറ്റർ നീളവുമുള്ള ഇതിന്റെ ഉള്ളിലായാണ് മുട്ടകൾ കാണപ്പെടുന്നത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആംഗ്ലർ മത്സ്യം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആംഗ്ലോ-മറാഠ യുദ്ധങ്ങൾ ഇംഗ്ലീഷ് വിലാസം https://ml.wikipedia.org/wiki/Anglo-Maratha_Wars
മറാത്ത സാമ്രാജ്യവും ബ്രിട്ടീഷ് ഈസ്റ്റ് ഇന്ത്യാ കമ്പനിയും തമ്മിൽ നടന്ന മൂന്നു യുദ്ധങ്ങളാണ് ആംഗ്ലോ-മറാത്ത യുദ്ധങ്ങൾ എന്ന് അറിയപ്പെടുന്നത്.
ഒന്നാം ആംഗ്ലോ-മറാത്ത യുദ്ധം ( 1777 - 1783 ) രണ്ടാം ആംഗ്ലോ-മറാത്ത യുദ്ധം ( 1803 - 1805 ) മൂന്നാം ആംഗ്ലോ-മറാത്ത യുദ്ധം , ഇത് പിണ്ടാരി യുദ്ധം എന്നും അറിയപ്പെടുന്നു.
( 1817 - 1818 )
ആംഗ്ലോ-മറാത്ത യുദ്ധങ്ങളുടെ ഫലമായി മറാത്ത സാമ്രാജ്യം ശിഥിലമായി.
ഇന്നത്തെ ഇന്ത്യയുടെ ഭൂരിഭാ‍ഗം ഭൂപ്രദേശവും ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ അധീനതയിലായി.
ആംഗ്ലോ-മറാത്ത യുദ്ധങ്ങളുടെ പട്ടിക This Maratha Empire -related article is a stub .
ഇന്ത്യൻ സൈന്യവുമായി ബന്ധപ്പെട്ട.
ഏണിപ്പടികൾ
തകഴി ശിവശങ്കരപ്പിള്ള രചിച്ച നോവലാണ് ഏണിപ്പടികൾ .
നോവൽ സാഹിത്യത്തിനുള്ള 1965-ലെ കേരള സാഹിത്യ അക്കാദമി പുരസ്കാരം ഈ കൃതിക്ക് ലഭിക്കുകയുണ്ടായി.
ഇതേ പേരിൽ ഈ നോവലിനെ ആസ്പദമാക്കി ഒരു ചലച്ചിത്രം നിർമ്മിക്കപ്പെട്ടിട്ടുണ്ട്.
ഏണിപ്പടികൾ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Eanippadikal
കെ.പി.എ.സി. ഫിലിംസിന്റെ ബാനറിൽ കാമ്പിശ്ശേരി കരുണാകരൻ നിർമിച്ച മലയാളചലച്ചിത്രമാണ് ഏണിപ്പടികൾ .
ജിയോ പിക്ചേഴ്സ് വിതരണം ചെയ്ത ഈ ചിത്രം 1973 ഫെബ്രുവരി 9-ന് പ്രദർശനം തുടങ്ങി.
അഭിനേതാക്കൾ മധു ശാരദ ജയഭാരതി കവിയൂർ പൊന്നമ്മ കെ.പി.എ.സി. ലളിത അടൂർ ഭാസി ശങ്കരാടി അടൂർ പങ്കജം ആലുംമൂടൻ ബഹദൂർ ജമീല മാലിക് കൊട്ടാരക്കര ശ്രീധരൻ നായർ എസ്.പി. പിള്ള ബിയാട്രിസ് പിന്നണിഗായകർ കെ.ജെ. യേശുദാസ് പി. ജയചന്ദ്രൻ പി. ലീല പി. മാധുരി എം.ജി. രാധാകൃഷ്ണൻ നെയ്യാറ്റിൻകര വാസുദേവൻ അണിയറയിൽ സംവിധാനം - തോപ്പിൽ ഭാസി ബാനർ - കെ പി എ സി ഫിലിംസ് കഥ - തകഴി ശിവശങ്കരപ്പിള്ള തിരക്കഥ - തോപ്പിൽ ഭാസി സംഭാഷണം - തോപ്പിൽ ഭാസി ഗാനരചന - വയലാർ, ഇരയിമ്മൻ തമ്പി, ജയദേവർ, സ്വാതി തിരുനാൾ സംഗീതം - ജി ദേവരാജൻ, സ്വാതി തിരുനാൾ ഛായാഗ്രഹണം - പി രാമസ്വാമി ചിത്രസംയോജനം - ജി വെങ്കിട്ടരാമൻ കലാസംവിധാനം - ഭരതൻ ഗാനങ്ങൾ ക്ര.
ഗാനം ഗാനരചന സംഗീതം ആലാപനം 1 ഒന്നാം മാനം പൂമാനം വയലാർ രാമവർമ്മ ജി ദേവരാജൻ കെ ജെ യേശുദാസ് 2 പ്രാണനാഥനെനിക്കു നൽകിയ ഇരയിമ്മൻ തമ്പി ജി ദേവരാജൻ മാധുരി 3 കനകക്കുന്നിൽ നിന്ന് വയലാർ രാമവർമ്മ ജി ദേവരാജൻ മാധുരി 4 ജയ് ബോലോ വയലാർ രാമവർമ്മ ജി ദേവരാജൻ പി ജയചന്ദ്രൻ, മാധുരി 5 പങ്കജാക്ഷൻ കടൽ വർണ്ണൻ വയലാർ രാമവർമ്മ ജി ദേവരാജൻ പി ലീലയും സംഘവും 6 യാഹി മാധവ ജയദേവൻ ജി ദേവരാജൻ മാധുരി 7 സരസ സുവദന സ്വാതിതിരുനാൾ സ്വാതിതിരുനാൾ എം ജി രാധാകൃഷ്ണൻ, നെയ്യാറ്റിങ്കര വാസുദേവൻ അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡേറ്റബേസിൽനിന്ന് ഏണിപ്പടികൾ
ഏണെസ്റ്റോ കാർഡിനൽ ഇംഗ്ലീഷ് വിലാസം https://ml.wikipedia.org/wiki/Ernesto_Cardenal ഏണെസ്റ്റോ കാർഡിനൽ.
നിക്കരാഗ്വൻ റോമൻ കത്തോലിക്കാ പുരോഹിതനും കവിയും രാഷ്ട്രീയപ്രവർത്തകനും വിമോചനദൈവശാസ്ത്രത്തിന്റെ വക്താവുമാണ് ഏണെസ്റ്റോ കാർഡിനൽ (ജനനം: 20 ജനുവരി 1925).
1965–1977 കാലഘട്ടത്തിൽ ആദ്ദേഹം സോളെന്റിനെയിം ദ്വീപുകൾ കേന്ദ്രീകരിച്ചു പ്രവർത്തിച്ചു.
ഇവിടുത്തെ പ്രിമിറ്റിവിസ്റ്റ് കലാ സമൂഹത്തിന്റെ സ്ഥാപകനാണ്.
സാൻഡനിസ്റ്റ പാർട്ടിയിൽ അംഗമായ ഇദ്ദേഹം 1979 മുതൽ 1987 വരെ നിക്കരാഗ്വെയുടെ സാംസ്കാരിക വകുപ്പു മന്ത്രിയായിരുന്നു.
ജീവിതരേഖ കൃതികൾ കവിതകൾ Gethsemani Ky Hora 0 ("Zero Hour") Epigramas ("Epigrams") Oración Por Marilyn Monroe ("Prayer for Marilyn Monroe") El estrecho dudoso ("The Doubtful Strait") Los ovnis de oro ("Golden UFOs") Homenaje a los indios americanos ("Homage to the American Indian") Salmos ("Psalms") Oráculo sobre Managua ("Oracle on Managua") Con Walker en Nicaragua ("With Walker in Nicaragua and Other Early Poems") Cántico Cósmico ("Cosmic Canticle") El telescopio en la noche oscura ("Telescope in the Dark Night") Vuelos de la Victoria ("Flights of Victory) Pluriverse: New and Selected Poems El Origen de las Especies y otros poemas ("The Origin of the Species") പുരസ്കാരങ്ങൾ 1980: പീസ് പ്രൈസ് (ജർമ്മൻ പുസ്തക ട്രേഡ്) 1990: പീസ് ആബി കറേജ് ഓഫ് കോൺഷ്യൻസ് അവാർഡ് 2005: നോബൽ സമ്മാനത്തിന് ശുപാർശ ചെയ്യപ്പെട്ടു.
2005: പീസ് പ്രൈസ് (ജർമ്മൻ പുസ്തക ട്രേഡ്) 2009: ഇബിറോ - അമേരിക്കൻ കവിതാ പുരസ്കാരം പാബ്ളോ നെരൂദ 2009: ഗ്ലോബ് ആർട്ട് പുരസ്കാരം 2010: ആസ്ട്രിയൻ ക്രോസ് ഓഫ് ഹോണർ 2012: ക്വീൻ സോഫിയ പുരസ്കാരം അവലംബം ↑ ↑ {{ cite web }} : Cite has empty unknown parameter: | trans_title= ( help ) CS1 maint: unrecognized language ( link ) പുറം കണ്ണികൾ About Ernesto Cardenal - comprehensive bibliography രചനകൾ ഏണെസ്റ്റോ കാർഡിനൽ ലൈബ്രറികളിൽ ( വേൾഡ്കാറ്റ് കാറ്റലോഗ്) Ernesto Cardenal en MarcaAcme.com Archived 2007-02-24 at the Wayback Machine .
Bishop Geoffrey Rowell on Cardenal Archived 2007-03-12 at Archive.is , The Times .
Stock Exchange Of Visions: Visions of Ernesto Cardenal (Video Interviews) Archived 2007-09-26 at the Wayback Machine .
Poem set to music Archived 2008-09-13 at the Wayback Machine .
ഏത്തം ഇംഗ്ലീഷ് വിലാസം https://ml.wikipedia.org/wiki/Shadoof ഇന്ത്യയിൽ പേക്കൊട്ട ഉപയോഗിച്ച് ഒരു കിണറിൽ നിന്ന് വെള്ളമെടുക്കുന്നു.
(1896) ഏത്തക്കൊട്ട ഏത്തക്കൊട്ടയുടെ ബക്കറ്റ്
വൈദ്യുത പമ്പുകൾ വരുന്നതിനു മുമ്പ് കേരളത്തിൽ ജലസേചനത്തിനും മറ്റുമായി വെള്ളം ധാരാളമായി കോരിയെടുക്കുന്നതിന്ന് ഉപയോഗിച്ചിരുന്ന ഒരു സംവിധാനമാണ് ഏത്തം .
ചിലയിടങ്ങളിൽ ഇതിനെ ത്ലാവ് എന്നും വിളിക്കാറുണ്ട്.
ജലസേചനാവശ്യങ്ങൾക്ക് മനുഷ്യൻ കണ്ടുപിടിച്ച ഏറ്റവും പഴയ ഉപാധികളിലൊന്നാണ് ഇത്.
ഇന്ത്യയുടെ മറ്റു ഭാഗങ്ങളിൽ ഇതിന്റെ ഡെങ്ക്ലി (denkli) എന്നും പേകൊട്ട (paecottah) എന്നും വിളിക്കുന്ന രണ്ടു രൂപങ്ങൾ നിലവിലുണ്ടായിരുന്നു.
ഇതിൽ ഡെങ്ക്ലി പ്രവർത്തിപ്പിക്കാൻ രണ്ടു പേർ വേണമായിരുന്നു.
ഒരാൾ വെള്ളക്കൊട്ട താഴ്ത്തുകയും ഉയർത്തുകയും ചെയ്യുമ്പോൾ മറ്റേയാൾ ഉത്തോലകത്തണ്ടിനു മുകളിൽ കയറിനിന്ന് താങ്ങുതൂണുകൾ കേന്ദ്രമാക്കി അങ്ങോട്ടുമിങ്ങോട്ടും ചാഞ്ചാടിക്കൊണ്ട്  ആദ്യത്തെയാളുടെ അദ്ധ്വാനം കുറച്ചുകൊണ്ടിരിക്കും.
ഇതുപയോഗിച്ച് ആറുമുതൽ എട്ടുവരെ മണിക്കൂറുകൾ കൊണ്ട് ആയിരം മുതൽ മൂവായിരം വരെ ഘനയടി വെള്ളം ജലസേചനത്തിനായി ലഭ്യമാക്കാൻ സാധിക്കുമായിരുന്നുവത്രേ
ലോകത്തിന്റെ വിവിധഭാഗങ്ങളിൽ ഇത് ഉപയോഗത്തിലിരുന്നിട്ടുണ്ട്.
ഷാഡൂഫ് (shadoof) , ഷാഡുഫ് (shaduf) , കൗണ്ടർപോയ്സ് ലിഫ്റ്റ് (counterpoise-lift) എന്നൊക്കെ ഇതിന് പേരുകളൂമുണ്ട് ഷാഡുഫ് എന്ന വ്യാപകമായുപയോഗിക്കപ്പെടുന്ന പേരിന്റെ ഉദ്ഭവം അറബി പദമായ شادوف , ( šādūf , ഷാഡുഫ്) എന്ന വാക്കിൽ നിന്നാണ്.
ഇതിന്റെ ഗ്രീക്ക് പേരുകൾ κήλων ( kēlōn , കെലോൺ), κηλώνειον , ( kēlōneion കെലോണെയോൺ) എന്നിങ്ങനെയാണ്.
ഇംഗ്ലീഷിൽ ഇതിനെ സ്വേപ്പ് (swape) എന്നും വിളിച്ചുവരുന്നു.
ആഫ്രിക്കയുടേയും ഏഷ്യയുടെയും പലഭാഗങ്ങളിലും ഇപ്പോഴും ഇത് ഉപയോഗത്തിലുണ്ട്.
ചരിത്രം ഈജിപ്റ്റിലെ ഒരു ബാലൻ ഷാഡൂഫ് ഉപയോഗിച്ച് വെള്ളമെടുക്കുന്നു.
ഈ സംവിധാനം ഈജിപ്തിലും സമീപദേശങ്ങളിലുമൊക്കെ ഫറവോമാരുടെ കാലത്തുതന്നെ നിലവിൽ വന്നിരുന്നു.
ഈജിപ്തിലെ ക്ഷേത്രങ്ങളിലും പിരമിഡുകളിലും ഇതിന്റെ ചിത്രങ്ങൾ ആലേഖനം ചെയ്തിട്ടുണ്ട്.
മെസോപോട്ടേമിയയിലാണു ഇതിന്റെ ഉത്ഭവം എന്നു പറയുന്നു.
2000-ത്തിലെ സുമേറിയയിൽ നിന്നുള്ള ഒരു മുദ്രയിൽ ഇതിന്റെ ചിത്രമുണ്ട് .
പ്രവർത്തനം ഏത്തം ഉപയോഗിച്ച് നദിയിൽ നിന്ന് വെള്ളമെടുക്കുന്നു
ഇത് ആദ്യഗണത്തിൽപ്പെട്ട (First order) ഉത്തോലകമാണ് .
രണ്ട് മരക്കാലുകൾക്കിടയിൽ രണ്ടോ മൂന്നോ മീറ്റർ ഉയരത്തിൽ ഇരുവശത്തേക്കും താഴാനും പൊങ്ങാനും കഴിയും വിധം നേർമദ്ധ്യത്തിലല്ലാതെ താങ്ങിനിർത്തുന്ന ഒരു മരത്തണ്ടാണ് ഇതിന്റെ പ്രധാനഭാഗം.
ഇതിന്റെ നീളം കൂടിയ അറ്റത്ത് വെള്ളം കോരാനുള്ള ഏത്തക്കൊട്ട (മരം കൊണ്ടുണ്ടാക്കിയ വലിയ തൊട്ടി)  തൂക്കിയിടുന്നു.
ഇതിൽ  രണ്ടു മൂന്ന് മൺകുടങ്ങളിൽ  കൊള്ളുന്നത്ര വെള്ളം (ഇരുപത്-ഇരുപത്തഞ്ച് ലിറ്റർ) കൊള്ളും.
നീളം കുറഞ്ഞ അറ്റത്ത്  ഭാരമുള്ള ഒരു കല്ലോ മറ്റു വസ്തുക്കളോ പ്രതിഭാരമായും തൂക്കിയിടുന്നു.
താഴെ ജലാശയത്തിൽ നിന്ന് ഏത്തക്കൊട്ടയിൽ മുകളിലേക്കെത്തുന്ന വെള്ളം ഒരു വിശാലമായ പാത്തിയിലേക്ക് ഒഴിക്കുന്നു.
ഇവിടെനിന്നു ചാലുകൾ ഉണ്ടാക്കിയാണ് ദൂരെ ചെടികളുടെ അടിയിലേക്കോ വയലുകളിലേക്കോ സാധാരണ ജലമെത്തിക്കുന്നത്.
ഈ ജലം ചെറിയ കുഴികളിൽ സംഭരിച്ച്  അതിൽ  പച്ചച്ചാണകം കലക്കി  ആ ജലം മൺകുടങ്ങളിൽ  നിറച്ചാണ് പണ്ടുകാലത്ത് കേരളത്തിൽ വെറ്റിലക്കൊടികൾക്ക്  നനച്ചിരുന്നത്.
ഏത്തക്കൊട്ട കെട്ടിയ കൈപിടി (ചെത്തിയുഴിഞ്ഞ  ഉറപ്പുള്ള  വണ്ണം ഇല്ലാത്ത, ജലാശയത്തിന്റെ ആഴത്തിനനുസരിച്ച് നീളമുള്ള മുള )   കിണറ്റിലേക്ക് താഴ്ത്താനാണ്  ബലം പ്രയോഗിക്കേണ്ടി വരിക.
വെള്ളം നിറച്ച ഏത്തക്കൊട്ട മുകളിലേക്ക് ഉയർത്താൻ ഏത്തത്തിന്റെ മറ്റേ അറ്റത്ത് ആവശ്യത്തിനുള്ള  ഭാരം തൂക്കിയിടുന്നതുകൊണ്ട്   അധികം ബലത്തിന്റെ  ആവശ്യമില്ല.
കുനിഞ്ഞു നിവരുന്നതിനു ഏത്തമിടുക എന്ന് പറയുന്നത് ഈ സംവിധാനത്തിന്റെ ചലനവുമായി അതിനുള്ള സാമ്യം കൊണ്ടാണ്.
ഉപയോഗം കൃഷിക്ക് ജലസേചനത്തിനായി ഈ സംവിധാനം ഉപയോഗിച്ചിരുന്നു വലിയ ക്ഷേത്രങ്ങളിലും പാചകത്തിനും മറ്റുമായി വേണ്ടുന്ന വെള്ളം കിണറുകളിൽ നിന്നു സംഭരിക്കാൻ ഈ സംവിധാനം ഉപയോഗിച്ചിരുന്നു.
അവലംബം പുറത്തേയ്ക്കുള്ള കണ്ണികൾ Shadoofs എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ത്‌ലാവിന്റെ ഭാഗങ്ങൾ ചിത്രീകരിച്ചിരിക്കുന്നു ദി ഷാഡുഫ് പ്രോജക്റ്റ്: എ യൂറോപ്യൻ കമ്മീഷൻ റിപ്പോർട്ട് ഓൺ മെഡിറ്ററേനിയൻ ഷാഡുഫ് യൂസ് ആൻഡ് ഹിസ്റ്ററി Archived 2012-10-29 at the Wayback Machine .
ഏണസ്റ്റ് വീസ് ഇംഗ്ലീഷ് വിലാസം https://ml.wikipedia.org/wiki/Ernst_Weiss
Dr ഡോൺ ഏണസ്റ്റ് വീസ്  (ജർമൻ: വെയ്സ്, ഓഗസ്റ്റ് 28, 1882 - ജൂൺ 15, 1940) ജർമ്മൻ സംസാരിക്കുന്ന യഹൂദ വംശജനായ ഓസ്ട്രിയൻ എഴുത്തുകാരൻ ആയിരുന്നു.